**PROJEKTNI ZADATAK ZA GRAĐEVINSKI MATERIJAL**

**UVOD**

**Regionalni program zbrinjavanja**

Regionalni program zbrinjavanja (RHP) je sastavni deo „Sarajevskog procesa o izbeglicama i raseljenim osobama“ iniciranog 2005, ponovno pokrenutog u martu 2010. godine na Beogradskoj konferenciji, na koju su se države partneri ponovo obavezale na Beogradskoj deklaraciji iz novembra 2011. godine. RHP je podržan od strane međunarodne zajednice, uključujući i Evropsku uniju (EU), koju zastupa Evropska komisija (EK), Sjedinjene Američke Države (SAD), Visoki poverenik Ujedinjenih nacija za izbeglice (UNHCR) i Organizacije za evropsku bezbednost i saradnju (OSCE).

Predmet ovog dokumenta je realizacija stambenog programa zbrinjavanja za izbeglice i interno raseljena lica u Srbiji.

**Specifični ciljevi**

Cilj ove komponente RHP-a za Srbiju je obezbeđivanje stambenog zbrinjavanja kroz dodelu građevinskog materijala.

Dodela građevinskog materijala vršiće se na parcelama nad kojima je vlasništvo jasno definisano i nesporno, i to za objekte:

* koji poseduju dokumentaciju da su legalno izgrađeni, ili
* koji su u postupku legalizacije i za koje su izdati urbanističko-tehnički/lokacijski uslovi, a za koje se može pribaviti rešenje za izvođenje radova/građevinska dozvola.

Korisnik je onaj koji pokreće postupak za izdavanje lokacijskih uslova i građevinske dozvole ili sprovodi proces legalizacije objekta.

**Predviđene aktivnosti**

**Lista aktivnosti**

U nastavku se hronološkim redosledom propisuju aktivnosti Dobavljača tokom isporuke građevinskog materijala i opreme:

1. Dobavljač će zajedno sa tehničkim predstavnikom Naručioca (u daljem tekstu Tehnički predstavnik) izvršiti obilazak lokacija na kojima se nalaze objekti radi snimanja stanja te planiranja aktivnosti prilikom isporuke građevinskom materijala.
2. Dobavljač će zajedno sa predstavnikom Naručioca i Tehničkim predstavnikom, pripremiti detaljan *„Plan isporuke“* za grupu kuća (ukoliko je to moguće) ili za svaku stambenu jedinicu pojedinačno, u zavisnosti od lokacija stambenih jedinica unutar svake opštine pojedinačno prema tabeli.

Dobavljač će isporučiti građevinski materijal u skladu sa „*Planom isporuke“* i uslovima Ugovora.

**Termin plan**

|  |  |
| --- | --- |
| Dan zaključenja ugovora | Ugovor potpisan od strane svih ugovornih strana |
| Predaja sredstava finansijskog obezbeđenja (blanko solo menica za dobro izvršenje posla) | Danom zaključenja ugovora. |
| Predaja Vendors liste | U roku od 5 dana od zaključenja ugovora |
| Provera, korekcije i odobrenje Vendors liste | U roku od 10 dana od dana zaključenja ugovora |
| Stupanje na snagu ugovora | Ugovor stupa na snagu, kada se ostvare sledeći uslovi: dostavljena blanko solo menica za dobro izvršenje posla i dostavljana ispravna verzija Vendors liste. |
| Pisani nalog za isporuku građevinskog materijala | U roku od 10 dana od dana dostavljanja blanko solo menice za dobro izvršenje posla. |
| Isporuka građevinskog materijala | U roku od 30 dana od dana izdavanja pisanog naloga za isporuku građevinskog materijala |
| Ugradnja materijala od strane korisnika | U roku od 180 dana od isteka roka za isporuku građevinskog materijala |

Napomena:

U skladu sa napred navedenom dinamikom, krajnji rok za isporuku materijala iznosi 40 dana od dana stupanja na snagu ugovora.

**OČEKIVANI REZULTATI**

**Izrada i odobrenje Vendors liste**

* Na zahtev Naručioca, najkasnije 5 dana nakon zaključenja ugovora, Dobavljač je dužan da dostavi kompletno popunjenu Vendors listu.
* Vendors lista (deo Aneksa 2: Struktura i količina za materijal), mora da sadrži precizne oznake proizvoda i proizvođača, a u skladu sa traženim tehničkim zahtevima i standardima (Aneks 1: Tehnički zahtevi i standardi).
* Ispravnost Vendors liste proverava Naručilac, odnosno Tehnički predstavnik, i o rezultatima provere obaveštava Dobavljača pisanim putem.
* Ukoliko Naručilac, odnosno Tehnički predstavnik ustanovi da ponuđen proizvod/i nije/nisu u skladu sa traženim tehničkim zahtevima i standardima, šalje zahtev Dobavljaču za izmenu predmetne pozicije/a.
* Dobavljač je dužan da u skladu sa instrukcijama Naručioca, odnosno Tehničkog predstavnika, dopuni/koriguje Vendors listu, i novu dostavi najkasnije 3 dana po dobijanju zahteva.

**Plan isporuke**

* Dobavljač je obavezan da dostavi Naručiocu Plan isporuke za svaki objekat pojedinačno ili za grupu objekata.
* Izrada Plana isporuke će se koordinisati sa Naručiocem, odnosno Tehničkim predstavnikom.
* Plan isporuke mora biti prethodno usaglašen i odobren od strane Naručioca.

**Obaveze Dobavljača**

Rekonstrukcija, dogradnja i nadogradnja objekata

* Koordinira aktivnosti sa RHP korisnicima (vlasnici objekata koji su predmet rekonstrukcije), predstavnikom Naručioca i Tehničkim predstavnikom, kako bi se obezbedile blagovremene isporuke;
* Isporuka materijala i opreme u skladu sa prethodno dogovorenim „Planom isporuke“ (); Lista materijala i opreme koja se isporučuje biće pripremljena od strane Tehničkog predstavnika i dostavljena Dobavljaču najmanje 10 dana pre očekivanog datuma isporuke;
* Obezbeđivanje blagovremenog obaveštenja Korisniku, predstavniku Naručioca i Tehničkom predstavniku o planiranoj isporuci kako bi se osiguralo njihovo prisustvo na terenu prilikom isporuke; isporuka se ne može izvršiti bez prethodnog pismenog odobrenja dobijenog od predstavnika Naručioca ili Tehničkog predstavnika;
* Da obezbedi isporuku kvalitetnih materijala i opreme u skladu sa uslovima konkursne dokumentacije, uz odgovarajuće ateste o kvalitetu;
* Obezbeđivanje potvrde proizvođača i garancije za sva isporučena dobra;
* Zajedno sa Tehničkim predstavnikom, savetuje Korisnika o najprikladnijem načinu čuvanja i skladištenja isporučenog materijala i opreme;
* Obezbeđuje potrebnu dokumentaciju (otpremnice, reverse...) koju će pregledati (i po potrebi, potpisati) predstavnici Naručioca i/ili Tehničkog predstavnika;
* Potpisan Zapisnik o primopredaji materijala i/ili opreme sa RHP korisnikom (vlasnikom objekta) prilikom svake pojedinačne isporuke; Zapisnik o primopredaji mora biti potpisan i od strane Tehničkog predstavnika Naručioca (ili predstavnika Naručioca lično) koji će ga potpisati u svojstvu svedoka;
* Da popuni i potpiše u prisustvu predstavnika Naručioca i Tehničkog predstavnika „Podsetnik o zdravlju i bezbednosti na radu i zaštiti životne sredine“, koji će biti pripremljen od strane Tehničkog predstavnika, a u skladu sa konkursnom dokumentacijom.

**ZDRAVLJE I BEZBEDNOST NA RADU I ZAŠTITA ŽIVOTNE SREDINE**

**ZDRAVLJE I BEZBEDNOST NA RADU**

Obaveze dobavljača:

* Da poštuje i primenjuje načela Zakona o bezbednosti i zdravlju na radu;
* Da se pridržava instrukcija Tehničkog predstavnika o svim pitanjima koja se odnose na zdravlje i bezbednost na radu;
* Vršiti isporuku u skladu s dinamičkim planom, odnosno Planom isporuke, usaglašenim sa Naručiocem i Tehničkim predstavnikom;
* Da izradi ili inicira izradu potrebnih usklađenja Plana isporuke u skladu sa evidentiranim potrebama na terenu, odnosno promenama na gradilištu (vremenski uslovi, itd...);
* Koordinira isporuku sa vlasnikom objekta koji je predmet rekonstrukcije (korisnikom) i/ili sa izvođačem radova (ili neke od faze radova), koji će zajedno ili jedan za drugim (sekvencijalno) raditi na istom gradilištu/objektu, s ciljem sprečavanja povreda na radu i zaštite zdravlja radnika;
* Da osigura da lica koja prevoze i vrše istovar materijala budu obučeni i kvalifikovani za korišćenje vozila i opreme koje koriste za te aktivnosti;
* Obezbeđuje da se radni postupci prilikom isporuke građevinskog materijala i opreme primenjuju na bezbedan način;
* Zajedno sa Tehničkim predstavnikom obezbeđuje da samo zaposlena i ovlašćena lica imaju dozvoljen pristup gradilištu/objektu u vreme isporuke;
* Preduzima sve neophodne mere za pravilan rad i odgovarajuću čistoću na gradilištu/objekat u vreme isporuke;
* Izbor adekvatnog-ih vozila za prevoz/isporuku, uzimajući u obzir način održavanja pristupnih puteva te određivanja smerova kretanja i površina za prolaz i kretanje;
* Korišćenje tehnički ispravnih vozila i opreme za utovar/istovar, bez nedostataka koji mogu uticati na bezbednost i zdravlje na radnika;
* Pravilan razmeštaj i označavanje površina za skladištenje različitih materijala, naročito kada se radi o opasnim materijalima;
* Obezbeđuje saradnju između Dobavljača i drugih osoba na gradilištu u vreme isporuke;
* Da obezbedi i osigura adekvatne uslove pod kojima se opasne materijali koriste, premeštaju ili uklanjaju;
* Adekvatno skladištenje i odlaganje ili uklanjanje otpadaka i otpadnog materijala.

**ZAŠTITA ŽIVOTNE SREDINE**

Odgovornost Dobavljača:

* Uvažava i primenjuje principe Zakona o zaštiti životne sredine;
* Uvažava instrukcije Tehničkog predstavnika o svim pitanjima koja se tiču životne sredine;
* Vrši redovno kvašenje zaprašenih površina i sprečava rasipanje građevinskog materijala tokom transporta; transport materijala sklonih disperziji (pesak i šljunak) vršiti vozilima koja poseduju propisane koševe i/ili upotrebiti adekvatan sistem zaštite od disperzije materijala;
* Preduzimanje mera na sanaciji zemljišta u slučaju izlivanja ulja i goriva tokom rada vozila, građevinskih mašina i mehanizacije;
* Otpadni materijal koji nastane u procesu isporuke (komunalni otpad, građevinski otpad, metalni otpad, plastika, papir, itd) propisno sakupiti, razvrstati i odložiti na za to predviđenu i odobrenu lokaciju;
* Sekundarne sirovine, opasan i drugi otpad koji se, eventualno, pojavi u procesu isporuke, ukloniti sa gradilišta/objekta i predati pravnom licu koje ima odgovarajuću dozvolu za upravljanje otpadom (skladištenje, tretman, odlaganje, itd);
* Obezbeđuje odgovarajuću opremu, tehnička i tehnološka rešenja, kojima se obezbeđuje da emisija zagađujućih materija u vazduhu ostane u propisanim graničnim vrednostima;
* Predviđa adekvatnu zvučnu zaštitu, kojom se obezbeđuje da buka koja se emituje iz vozila za transport tokom obavljanja planiranih aktivnosti, ne prekoračuje propisane vrednosti.